open-index/open-wikipedia-markdown huggingface dataset:
Prince

**Prince Rogers Nelson**, mas conoixito como **Prince**, naixito de Minneapolis, Minnesota, o 7 de chunio de 1958 y muerto en Chanhassen, Minnesota, o 21 d'abril de 2016, fue un actor, cantaire, compositor i multiinstrumentista de rock, soul, funk y new wave estausunidense.

En os anyos 1980 fue un d'os artistas musicals mas importants y innovadors creyando un estilo dito *Minneapolis Sound*, alcanzó a suya popularidat mas gran en 1984 con o disco *[[Purple Rain]]* y a cinta de cine homonima, con a que aconsiguió un Premio Oscar a la Millor Banda Sonora.

Tamién cal destacar bella canción composata por ell como *Nothing Compares 2 U* interpretata por Sinéad O'Connor y *Kiss* por Tom Jones.

## Discografía
* *[[For You (Prince album)|For You]]* (1978).
* *[[Prince (album)|Prince]]* (1979).
* *[[Dirty Mind]]* (1980).
* *[[Controversy (Prince album)|Controversy]]* (1981).
* *[[1999 (Prince album)|1999]]* (1982).
* *[[Purple Rain (album)|Purple Rain]]* (1984).
* *[[Around the World in a Day]]* (1985).
* *[[Parade (Prince album)|Parade]]* (1986).
* *[[Sign o' the Times]]* (1987).
* *[[Lovesexy]]* (1988).
* *[[Batman (album)|Batman]]* (1989).
* *[[Graffiti Bridge (album)|Graffiti Bridge]]* (1990).
* *[[Diamonds and Pearls]]* (1991).
* *[[Love Symbol Album]]* (1992).
* *[[Come (Prince album)|Come]]* (1994).
* *[[The Black Album (Prince album)|The Black Album]]* (1994).
* *[[The Gold Experience]]* (1995).
* *[[Chaos and Disorder]]* (1996).
* *[[Emancipation (Prince album)|Emancipation]]* (1996).
* *[[Crystal Ball (album set)|Crystal Ball]]* (1998).
* *[[Crystal Ball (box set)#The Truth|The Truth]]* (1998).
* *[[The Vault: Old Friends 4 Sale]]* (1999).
* *[[Rave Un2 the Joy Fantastic]]* (1999).
* *[[The Rainbow Children]]* (2001).
* *[[One Nite Alone...]]* (2002).
* *[[Xpectation]]* (2003).
* *[[N.E.W.S (Prince album)|N.E.W.S]]* (2003).
* *[[Musicology (album)|Musicology]]* (2004).
* *[[The Chocolate Invasion]]* (2004).
* *[[The Slaughterhouse]]* (2004).
* *[[3121 (album)|3121]]* (2006).
* *[[Planet Earth (Prince album)|Planet Earth]]* (2007).
* *[[Lotusflower (album set)|Lotusflower]]* (2009).
* *[[Lotusflower (album set)|MPLSound]]* (2009).
* *[[20Ten]]* (2010).
* *[[Plectrumelectrum]]* (2014).
* *[[Art Official Age]]* (2014).
* *[[Hit n Run Phase One|HITnRUN Phase One]]* (2015).
* *[[Hit n Run Phase Two|HITnRUN Phase Two]]* (2015).

## Referencias

## Vinclos externos

*  Prince en IMDb.
Kuchlböhmisch

O **Kuchlböhmisch** (en bavaro *Kuchlbehmisch*) yera un pidgin con base en l'alemán, bavaro vienés y checo charrau dica primerías d'o sieglo XX en l'antigL'Imperio Austrohongaro.

## Información
L'orichen d'o Kuchlböhmisch se troba en parlants maternos de checo que charraban alemán u bavaro vienés. A posición d'os elementos en a frase y os pronombre reflexivos s'amanan mas a la gramatica d'o checo, mientres que o vocabulario varía seguntes o livel de alemán, checo u bavaro de cada fablant. A escritura gosa fer-se con l'alfabeto checo. Asinas por eixemplo as letras u sonius alemans como **z** u **Sch** s'escriben con l'alfabeto checo como **c** y **Š**. No existen uns regles ortograficos fixos ni una gramatica estandardizada. En cheneral, o grau de predominancia d'o checo, o vienés u l'alemán pende d'o grau de dominio de cada luenga d'un determinau fablant.

O Kuchlböhmisch yera parlau mas que mas en a ciudat de Viena y a suya redolada. No ha de confundir-se con o *Böhmakeln* (en bavaro *Behmakln*), que ye o vienés u alemán austriaco charrau con un fuerte accento checo, pero en o que no se fan servir as conchugacions ni as declinacions checas. Yera famoso por charrar *Böhmakeln* o cabaretista austriaco Maxi Böhm.

## Eixemplo
En o libro "Die Erben der Tante Jolesch" de Friedrich Torberg se puet trobar o siguient eixemplo:

Un atro eixemplo ye o texto d'o "Control d'o paso de Prebischtor" (en alemán *Die Passkontrolle am Prebischtor* y en checo *Pasová kontrola u Pravčické brány*)

## Bibliografía

## Vinclos externos
* Información y textos en Kuchlböhmisch
Alemán bavaro

:*Iste articlo ye sobre un *'dialecto de l'alemán**. Ta a luenga chermanica se veiga [[idioma bavaro]].''

L**'alemán bavaro*' (en [[idioma alemán|alemán]] *Bairischdeutsch*, en [[idioma bavaro|bavaro]] *Boarischdeitsch*) ye a variedat estándard de l'[[idioma alemán]] charrau en as zonas de [[Bavera]], [[Austria]] y [[Italia]] a on a luenga propia ye l'[[idioma bavaro]] y que tien a-saber-los baverismos y austriacismos, tanto [[lexico]]s como [[sintaxi|sintacticos]].

==Caracteristicas==
L'alemán bavaro ye a luenga que se fa servir en as zonas bavaroparlants de [[Bavera]], [[Austria]] y [[Tirol d'o Sud]] ([[alemán austriaco]] en istas dos zagueras) mas que mas en as situacions formals y por escrito. En as grans ciudaz como [[Múnich]] u [[Viena]] se fa servir en todas as situacions cutianas, habendo-ie sustituyiu cuasi de tot a l'[[idioma bavaro]].

Manimenos l'alemán bavaro encara alza prous caracteristicas provenients d'a luenga bavara que lo fan diferent d'os dialectos de l'alemán parlaus en a zona centro y norte d'[[Alemanya]].

===Lexico===
En l'alemán bavaro bi ha muitas parolas que son diferents a o estándard, pero comuns con l'idioma bavaro. En a siguient tabla se troban bels eixemplos:



===Sintaxi===
Existen bels rasgos gramaticals que lo fan diferent d'o estándard y que provienen de l'idioma bavaro:

* Ausencia d'o [[caso chenitivo]], existent en l'alemán estándard, que ye sustituyiu por o [[dativo]].
* Como en alemán estándard, en a formación d'o [[Pasato perfecto compuesto d'indicativo|preterito perfecto]] y [[Pasato pluscuamperfecto d'indicativo|pluscuamperfecto]] se fa servir o verbo *haben* como auxiliar con verbos transitivos u que describen un comportamiento y o verbo *sei* con verbos intransitivos que describen un cambio d'estau o posición. Bi ha manimenos verbos que sinyalan un comportamiento y alemán bavaro por influyencia d'o [[idioma bavaro]] se conchugan con *sein*, mientres que en alemán estándard se fa con *haben'':

## Se veiga tamién
* Alemán austriaco
* Alemán bavaro medieval
Bavaro estándard

O **bavaro estándard** (en bavaro *Hochboarisch*, en alemán *Standardbairisch*) ye a variedat estándard d'o bavaro.

O concepto de bavaro estándard ye dificil de definir, ya que no existe garra institución encargada de fixar una variedat estándard. Se puet considerar como estándard a variedat emplegada en os libros y atras publicacions escritas, que muitas vegadas s'amana a o dialecto celtral occidental parlau en Múnich y a suya redolada.

## Grafía
Existen dos modelos prencipals de grafías en o bavaro: a escritura con a grafía de l'alemán u a grafía fonetica d'o bavaro. Un eixemplo sería:

A pronunciación d'a primera frase seguntes as normas graficas de l'alemán sería */vi: ˈge:ts da: dɛn ˈhɔɪt/*, lo que varía prou con respecto a la correcta pronunciación en bavaro.

### Grafía de l'alemán
Bellas obras fan servir a ortografía de l'alemán estándard, fendo nomás ballas modificacions adaptadas a la pronunciación d'Austria y Bavera. Ista traza d'escribir ye muit común ya que toz os parlants de bavaro conoixen a ortografía de l'alemán ya que ye a unica luenga que s'amuestra en a escuela. A desventalla ye que ista grafía no representa de tot a fonolochía bavara totalidad y d'atra man os foranos que no conoixen l'alemán, han d'aprender a ortografía de l'alemán antis de no poder leyer un texto en bavaro.

### Grafía fonetica d'o bavaro
Atros escritors fan servir una grafía mas fonetica con l'alfabeto latino como base y bellas letras suplementarias que no existen en latín. Iste modelo ye considerau mas radical por a mayoría d'os lingüistas chermanicos, pero tien l'avantalla de representar a pronunciación bavara y facilita a lectura y escritura ta personas que no conoixen l'alemán estándard.

Bellas d'as siguients letras suplementarias s'amenistan ta escribir bavaro en forma fonetica. Como o portugués u o francés, o bavaro tien a tendencia de nasalizar as (n) y (m) en rematar una silabas y a o final d'as parolas, ye por ixo se a vegadas se representan cuantas vocals nasals. Bi ha un atra letra suplementaria que no existe en l'alemán estándard y que ye muit important ta o bavaro, porque se fa servir a sobén. Ye a letra "å" que corresponde a la vocal "o" en a forma en que a pronuncian as luengas latinas.

* A vocal "o" se pronuncia en bavaro /ɔ/ como una "o" zarrada
* As vocals con diéresi (ö), (ø) y (ü) no se fan servir en a mayoría d'as variedaz dialectals d'o bavaro. Istos dialectos s'estiman mas de fer diftongos, como *Hei* (infierno), *schnei* (rapedo), *Feid* (campo), *Weid* (mundo), etc.
* En muitas publicacions as vocals nasals no se denotan por o que a unica letra adicional que se fa servir ye a å.

## Referencias
Trillo

:*Iste articlo tracta sobre o trillo que ye una ferramienta de cultura. Ta atros emplegos d'a parola «trillo» se veiga *'Trillo (desambigación)**.''

O **trillo*' (d'o [[latín]] <*tribŭlum'', con o mesmo significau) ye un traste que s'emplega, en agricultura, ta la fayena de a trilla d'os cerials. Consiste, tipicament, en una tabla de madera firme de grans dimensions, feita por regular con diferents fustas recias ensambladas horizontalment y con lascas de piedra (por l'usual de pedrenya) u rodetas de metal por debaixo, a cual se fa pasar por alto d'a pallada con a fin de tallar y estricallar as cabezas d'o cerial y fer-ne desprender os grans.

## Funcionamiento

O trillo estricalla mecanicament as garbas cuan se lo fa pasar por alto d'ellas. Pa fer ixo, os cerials cullius en o proceso d'a siega s'esparden por tierra en una era, tot formando lo que se diz a pallada, de maniera que se pueda recorrer a extensión cubierta d'éls en fendo-ie eslizar o trillo en corroldes, estirau por abríos. Pa potenciar l'acción erosiva d'o trillo, iste gosa ser feito de madera recia y buen peso, y se i amonta personas alto pa incrementar a masa; tipicament un adulto que lieva as riendas d'os abríos y uno u mas d'un crío que se'n fa divertimento.

L'acción de conchunta d'as patas d'os abríos y d'a pedrenya prevoca la rompida d'as garbas y que o grano caiga. O proceso posterior d'aventau de a mezcla sirve ta deseparar a palla, que pesa menos y marcha con l'aire, de o grano, que caye directament ta tierra.

## Se veiga tamién

*Trilla.
*Pallada.
*Era.
*Mallal.

## Referencias
Bavaro d'a val de Stubai

O **bavaro d'a val de Stubai** (en alemán y bavaro *Stubaierisch*) ye un subdialecto d'o bavaro tirolés charrau en a val de Stubai.

En Fulpmes y Neustift im Stubaital se charra de forma diferent, pronunciando-se-ie por eixemplo a "r" como en anglés americano. Iste feito diferencial fa que o bavaro d'a val de Stubai s'haiga feito conoixiu difuera d'ista rechión, estando un d'os suyos sinyals d'identidat.

## Eixemplos
Un eixemplo d'un poema de Heinrich Muigg:

Y a introducción d'o libro "Stubaier Mundart" de Peter Lanthaler:

### Variant dialectal de Tegst
Aqui se pueden veyer os mesmos eixemplos amostraus anteriorment, pero en una variedat local diferent:

O poema de Heinrich Muigg:

Y a introducción d'o libro "Stubaier Mundart" de Peter Lanthaler:

## Se veiga tamién
* Bavaro d'a val d'Ötz

## Referencias

## Vinclos externos
*  Lanthaler Peter: ''Stubaier Mundart''. Diccionario.
*  Stubai Magazin (Hibierno 2011/12): ''Stubaierisch'', S.28ff
*  Stubaipod: Neues aus der Hinterwelt
Bavaro d'a val d'Ötz

O **bavaro d'a val d'Ötz** (en alemán *Ötztalerisch* y bavaro *Etztolarisch*) ye un subdialecto d'o bavaro tirolés charrau en a val d'Ötz. Por estar un subdialecto tirolés puet clasificar-se como bavaro meridional.

O dialecto d'a val d'Ötz tien entre 8.000 y 15.000 parlants. Dende l'anyo 2010 ye incluyiu en a lista de *Patrimonio Inmaterial d'a Humanidat d'Austria* seguntes a UNESCO.

A parti mas exterior d'a val d'Ötz tien influyencia d'as parlas d'a val d'Oberinn, a parti interior ye baixo a influyencia d'as parlas d'as vals de Passeier y Schnals en Tirol d'o Sud, mientres que a zona central d'a val ye a mas conservativa.

## Lexico
Bels eixemplos de lexico con as suyas equivalencias en bavaro estándard:

## Texto d'eixemplo
Aqui s'amuestra l'eixemplo d'o poema de Hans Haid  titulau *"gehüenooglt..."* (en bavaro *"steif gfrorn..."*) con a suya equivalencia en bavaro estándard:

## Se veiga tamién
* Bavaro meridional
* Bavaro tirolés

## Referencias

## Bibliografía
* Hans Haid: *töet vöer dr töet keemen ischt.* Gedichtln im Etztola Dialekt, Buach plus CD. Skarabaeus Valog, Innschbruck 2006. ISBN 3708232054
* Hans Haid et al.: *ums darf umha droot.* Lieder, Dokumente und Gedichte aus dem Ötztal, 1979 (nua vom Autorn sejm z kriagn)
* Hans Haid: *Pflüeg und Furcha.* Gedichte in Tiroler Mundart (Ötztal), 1973 (nua vom Autorn sejm z kriagn)

## Vinclos externos
*  Diccionario de bavaro d'a val d'Ötz
*  Comisión d'a UNESCO en Austria: dialecto d'a val d'Ötz (incluye 3 audios)
*  Archivo d'a val d'Ötz (con bels replegas de textos en dialecto d'a val)
* Jung und Frisch: *Die Earchte*. Trio de musica popular d'a val d'Ötz. (Audio de prebatina)
* Poesía ''gehüenooglt'' de Hans Haid en formato mp3.
Caballet

Un **caballet** (pronunciato [kaba'ʎe], [kaba'ʎeɾ] u [kaba'ʎed]) u bellas vegadas **caballico** ye una parola chenerica con a cual se gosa designar as estructuras simples que, estando refirmadas sobre un numero minguo de patas (tres u cuatro a lo sumo), sirven como suporte u base sobre a cual se coloca atras cosas.

## Se veiga tamién
*Pata de craba.
*Estreudes.

## Notas


## Referencias
Pallada

A **pallada** ye como se diz a o conchunto de garbas estendilladas en o suelo d'una era enantes de trillar, producto de desfer (desligar) os falciellos que previament s'ha transportau dica astí.

## Se veiga tamién
*Siega.
*Trilla.
*Era.
*Trillo.

## Notas


## Referencias
Padre padrone (cinta)

:*Iste articlo ye sobre una cinta italiana de cine de drama de 1977; ta atros usos, se veiga *'Padre padrone***.

***Padre padrone*** (títol orichinal en [[Idioma italiano|italiano]], en [[Idioma aragonés|aragonés]] ***Pai patrón***, estrenada en [[Aragón]] con o suyo títol traduciu enta lo [[Idioma castellano|castellano]] como ***Padre patrón**') ye una cinta italiana de l'anyo 1977 de cine de drama dirichida por Paolo Taviani y Vittorio Taviani seguntes un guión cinematografico d'éls mesmos, con una banda sonora orichinal d'Egisto Macchi, una dirección de fotografía de Mario Masini, una producción cinematografica de Giuliani De Negri ta las productoras *[[Rai 2]]* y *[[Cinema S.r.l]]* , y un elenco formau por os actors Omero Antonutti, Saverio Marconi, Marcella Michelangeli, Fabrizio Forte, Nanni Moretti y Gavino Ledda.

## Elenco
* Omero Antonutti: Efisio Ledda
* Saverio Marconi: Gavino Ledda
* Marcella Michelangeli:
* Fabrizio Forte:
* Stanko Molnar: Sebastiano
* Marino Cenna:
* Nanni Moretti: Cesare
* Gavino Ledda:

## Se veiga tamién
* Cine en 1977.
* Cintas de 1977.

## Referencias

## Vinclos externos

*  ''Padre padrone'' en IMDb.
Tutti a casa

***Tutti a casa*** ye una cinta italiana de l'anyo 1960 de cine de drama y cine belico dirichita por Luigi Comencini seguntes un guión de Luigi Comencini, Agenore Incrocci, Furio Scarpelli y Marcello Fondato, con una banda sonora orichinal d'Angelo Francesco Lavagnino y una dirección de fotografía de Carlo Carlini.

## Reparto
* Alberto Sordi: Alberto Innocenzi
* Eduardo De Filippo: Sir Innocenzi
* Serge Reggiani: Assunto Ceccarelli
* Martin Balsam: Quintino Fornaciari
* Nino Castelnuovo: Codegato
* Carla Gravina: Silvia Modena
* Claudio Gora: 
* Mino Doro: Nocella
* Mario Feliciani: Passerini
* Alex Nicol: 
* Guido Celano:
* Jole Mauro: 
* Didi Perego: 
* Mac Ronay: 
* Vincenzo Musolino: 
* Mario Frera: 
* Ugo D'Alessio: 
* Silla Bettini: 
* Luisina Conti
* Armando Zanon

## Se veiga tamién
* Cine en 1960.
* Cintas de 1960.

## Vinclos externos
*  ''Tutti a casa'' en Internet Movie Database.
Königssee

O **Königssee** (en bavaro *Kenigssää*, literalment o *laco d'o Rei*) ye laco alemán d'orichen glaciar situau en o Parque Nacional de Berchtesgaden, en l'extremo sud-este d'o estau de Bavera. Se troba aintro d'o termín municipal de Schönau am Königssee, en o districto de Berchtesgadener Land en l'Alta Bavera, amán d'a muga con Austria. A suya superficie ye de bels 5,218&nbsp;km², tien una longaria de 6,30&nbsp;km, 1,05&nbsp;km d'amplaria maxima y una fondura maxima de 190 m, estando o laco mas fundo d'Alemanya. Difueras d'o suyo canto sud, a on bi ha a población de Schönau am Königsee y por a on sale o suyo emisario, o río Königsseer Ache, ye rodiau por escarposas montanyas alpinas, incluyindo-ie o Watzmann.

O laco ye conoixiu por a pureza y a transparencia d'as suyas auguas, s'anuncia como o laco mas limpio d'Alemanya. Por ista razón, dende 1909, nomás lo pueden trescruzar embarcacions con motor electrico u a pedals. O laco y a suya redolada son un important atractivo turistico.

## Referencias
Will Poulter

**William Jack** "**Will**" **Poulter**, naixito de Hammersmith, Anglaterra en 1993, ye un actor, comediant, actor de voz, director y productor cinematografico britanico.

## Vinclos externos

*  Will Poulter en IMDb.
Frisón septentrional

O **frisón septentrional** u **frisio septentrional** (en frisón septentrional *Nuurdfresk*) ye una variedat d'o frisón, parlada en o estau de Schleswig-Holstein (Alemanya), en a parti d'a costa entre os ríos Eider a o sud y Wiedau a o norte y en as islas amanadas de Föhr (*Fering*), Amrum (*Öömrang*), Sylt (*Sölring*), Nordstrand (*Noordströön*), Pellworm, as dos islas d'o grupo Halligen y a isla de Helgoland (*Halunder*), en o districto de Frisia Septentrional. Tien alto u baixo 10.000 parlants.

## Divisions
Bi ha dos prencipals divisions dialectals: as d'a parti continental (mooring, goesharder, wiedingharde, karrharder, halliger) y os dialectos insulars (fering, Öömrang, söl'ring). No bi ha una variedat estándard, encara que beluns han sinyalau como tal a o dialecto mooring continental.

## Situación
O frisón septentrional ye una luenga en periglo d'extinción, ya que en muitos puestos os ninos ya no l'aprenden. As excepcions son uns poquez lugarons en as islas de Föhr y Amrum y l'aria de Risum-Lindholm. Muitas personas son trilingües (frisón septentrional, alemán estándard y baixo alemán) u, mas que mas a o largo d'a muga danesa, cuatrilingües (frisón septentrional, alemán estándard, baixo alemán y del chutlandico meridional, un dialecto danés).

O 24 d'aviento de 2004 una lei estatal que entró en vigor en Schleswig-Holstein reconoixe a o frisón septentrional como oficial en o districto de Frisia Septentrional y a isla de Helgoland.

Bi ha cuantas asociacions culturals y politicas que esfensan os suyos dreitos y cultura. A prencipal asociación d'os frisons septentrionals ye a *Nordfriesischer Verein* ("Asociación de frisons septentrionals"). A *Nordfriesischer Verein* aduya a mantener l'idioma y a cultura de Frisia septentrional.

## Vinclos externos

*  Ethnologue
* ) Nordfriisk Instituut (Instituto Nordfrisón) 
*  Friisk Foriining (Sociedat Frisona) 
*  Friisk Foriining
Mallal

O **mallal** (d'o latín <*malleu*, «martiello» u «mallo») ye una ferramienta agricola que s'emplega ta trillar os cerials de forma manual, por medio de golpes directament sobre a pallata, pa crebar as espigas y fer-ne cayer os grans.

Consiste en un tocho de madera dura, que fa la función de bater contra o suelo, chuniu en o extremo d'un astil de largaria variable (que ye por aon s'agarra) con una balda de cadena u belatra forma semellant de chugadero, con a finalidat de multiplicar a inercia que pilla o tocho enantes de tocar tierra cuan l'usuario secude l'astil. L'acción de trillar con o mallal recibe o nombre de «remallar», lo mesmo que a de picar con un mallo.

## Se veiga tamién

*Mallo.
*Trilla.
*Pallata.
*Trillo.
*Batán.

## Referencias
Idioma fingalés

O **fingalés** (en anglés *Fingallian*) ye una variedat de l'anglés extinta en l'actualidat y parlada d'antis mas en a rechión de Fingal, Irlanda. Se creye que tien o suyo orichen en o anglés meyo, que trayoron a Irlanda en as invasions normandas y que s'extinguió a metat d'o sieglo XIX. Encara que no se conoixe guaire d'o fingalés, se piensa que yera parellano a o dialecto yola d'o Contato de Wexford.

Os solos documentos literarios que mos han plegau dica l'actualidat d'o fingalés son dos poemas satiricos u humoristicos, o curto "Fingallian Dance" y o muito mas luengo *Purgatorium Hibernicum*. Os dos poemas son anonimos y se creye que son parodias humoristicas que ferían d'a luenga os parlants no nativos, asinas que a suya valgua dende o punto de vista lingüistico no ye gran.

## Referencias
Berenguer de Cruïlles

**Berenguer de Cruïlles** naixito de Peratallada, hue parti d'o municipio de Forallac, en 1310 y muerto en Barcelona o verano de 1362, fue bispe de Chirona (1349–1362) y o primer president d'a Cheneralidat de Catalunya (1359–1362), nombrau por as Corz de Cervera.

## Referencias
Grand Theft Auto: iFruit

***Grand Theft Auto: iFruit*** (conoixito a sobén y simplament como ***GTA: iFruit***, ***iFruit***) ye un videochuego en 2D ta plataformas PlayStation Vita, PlayStation Mobile, Windows Phone, Android y iOS d'o chenero d'estratechia d'a serie Grand Theft Auto, que asociato con o videochuego *[[Grand Theft Auto V]]*; creyada en l'anyo 2013 y publicata por Rockstar Games.

## Referencias

## Vinclos externos
*  Rockstar Games: The Free GTAV iFruit and Game Manual Companion Apps.

## Veyer tamién
* *[[Grand Theft Auto V]]*.
Rockstar Games

**Rockstar Games NYC**, y conoixita a sobén y simplament como **Rockstar Games**, ye una empresa britanica-estausunidense adedicata a o desarrollo y publicación de videochuegos, fue fundata en Nueva York en l'anyo 1998 por Dan Houser y Sam Houser,. Actualment ye una empresa filial de Take-Two Interactive,

## Videochuegos notables
* Serie *[[Grand Theft Auto (serie videochuegos)|Grand Theft Auto]]* (1997— ).
* Serie *[[Midnight Club]]* (2000— ).
* Serie *[[Max Payne]]* (2001—2012).
* Serie *[[Manhunt]]* (2003—2007).
* Serie *[[Red Dead]]* (2004—2010).
* *[[The Warriors]]* (2005).
* Serie *[[Bully]]* (2006— ).
* *[[L.A. Noire]]* (2011).

## Divisions de Rockstar Games
* *[[Rockstar Leeds]]* (2004— ).
* *[[Rockstar London]]* (2005— ).
* *[[Rockstar New England]]* (2008— ).
* *[[Rockstar North]]* (1999— ).
* *[[Rockstar San Diego]]* (2003— ).
* *[[Rockstar Toronto]]* (1999— ).
* *[[Rockstar Vancouver]]* (2002—2012).
* *[[Rockstar Vienna]]* (2003—2006).

## Veyer tamién
* *[[DMA Design]]*.
* *[[Take-Two Interactive]]*.
* *[[Rockstar Advanced Game Engine|Rockstar Advanced Game Engine (RAGE)]]*.
* *[[Rockstar Games Social Club]]*.

## Referencias

## Vinclos externos
*  Pachina web oficial de Rockstar Games.
Mallo

:*Iste articlo tracta sobre o mallo, que ye una ferramienta. Ta atros significatos de mallo se veiga *'mallo (desambigación)**.''

Un **mallo*' (d'o [[latín]] <*malleu'', «martiello») ye una ferramienta de mano que s'emplega ta fer golpe u ta percutir. Tiene una forma pareixida a un martiello, pero a suya mida y peso ye mayor.

Se composa d'un mango u astil de madera dura y un tozuelo de madera, piedra, metal, goma u plastico, tot pendendo de a fayena a la cual sía destinau. O peso relativo d'ixe tozuel ye mayor en o conchunto d'a ferramienta d'o que tienen os suyos parients os martiellos.

L'acción de picar con un mallo se diz «remallar».

## Se veiga tamién

* Pica.
** Piqueta.
* Mengual.
* Mallal.
* Martiello.
* Martiel.

## Notas


## Referencias

## Vinclos externos
Romeu Sescomes

**Romeu Sescomes** naixiu de Tarragona en o sieglo XIV en calendata desconoixida y muerto en Lleida o 7 d'octubre de 1380, fue un politico y relichioso que fue President d'a Cheneralidat de Catalunya mientres dos periodos 1363-1364 y 1375-1376 amás de Bispe de Leida dende 1361 dica 1380.

## Carrera eclesiastica
Romeu Sescomes tenió una carrera eclesiastica important y estió un relichiós influyent en a suya epoca. Dende 1345 a 1350 desembolicó importants funcions en a ciudat de Tarragona, dimpués estió canonche de Barcelona y conseller de Pero IV d'Aragón, dende 1361 fue bispe de Leida a on tamién partecipó en a vida munecipal de Leida.

## President d'a Cheneralidat
Mientres o mandau de Berenguer de Cruïlles estió diputau, dica que en as Corz de Monzón de l'anyo 1362 estió esleyiu como o segón President d'a Cheneralidat. As suyas atras ocupacions li feban sortir de Barcelona de contino por o que fue substituyiu por Ramon Gener en 1364 tornando a estar esleyiu President por segunda vegada pa o periodo 1375-1376.
Nunila Ennéguiz de Pamplona

**Nunila Ennéguiz de Pamplona**, de vegadas escrita como **Nunilona Iñíguez de Pamplona** u como **Nunila Ennéguiz** u **Nunilona iñíguez** (en basco *Nunilona Enekoitz Iruñekoa*) estió princesa reyal de Navarra y contesa consort d'Aragón entre os anyos 820 y 833 por o suyo matrimonio con García I Galíndez.

## Biografia
Yera filla d'o rei Enneco Ariesta, qui gubernó Navarra entre l'anyo 824 y 852, y d'Oneca Velázquez, una noble de Pamplona.

Nunila perteneixeba a la dinastía d'os Ennéguiz que gubernó Navarra mientres o sieglo IX.

Se casó con García Galíndez, un noble d'orichen bascón. O suyo mariu se sirve d'iste matrimonio ta pedir l'aduya d'o suyo suegro Enneco Ariesta y replegar un exercito suficientment gran ta atacar o condau d'Aragón, derrocar a o conte Aznar I y prener o títol. Ye asinas como en 820 Nunila esdeviene condesa consort d'Aragón.

En 833 Nunila y García renuncioron a o condau en favor dò suyo fillo, Galindo Garcés (?-844), que estió conte d'Aragón dica a suya muerte en 844.

## Referencias

## Vinclos externos
* Nunila Ennéguiz en geni.com.
Guldreguda

**Guldreguda** estió contesa consort d'Aragón entre os anyos 844 y 867 por o suyo matrimonio con Galindo I Aznárez. Tenió dos fillos, una filla de nombre desconoixiu y futuro conte d'Aragón Aznar II Galíndez.

## Vinclos externos
* Guldreguda en Rodovid
Acibella Garcés de Gascunya

**Acibella Garcés de Gascunya** (880-?) estió contesa consort d'Aragón por o suyo matrimonio con Galindo II Aznárez.

Filla de García Sánchez de Gascunya y Munia de Perigord y mai d'Andregoto Galíndez, futura contesa titular d'Aragón.

## Vinclos externos
*  Acibella Garcés en Rodovid
*  Los Duques de Gascuña
Sancha Garcés de Pamplona

**Sancha Garcés de Pamplona** (?-960) estió contesa consort d'Aragón (905-?) por o suyo matrimonio con Galindo II Aznárez. Teneba una filla y dos fillos, Lopa Ennéguiz, Auria Ennéguiz y Fortún Ennéguiz, toz éls d'o suyo pimer matrimonio con o infante Enneco Fortúnez de Pamplona.

## Vinclos externos
*  Sancha Garcés en Rodovid
*  Casa Real de Navarra. Dinastía Jimena
Idioma yola

O **yola** ye una luenga extinta d'a familia chermanica occidental parlada d'antis mas en Irlanda, concretament en o condau de Wexford, y que tien o suyo orichen en a evolución independient de l'anglés antigo que levoron a la parti oriental d'a isla os exercitos d'os normandos Richard de Clare, 2º conte de Pembroke, apodau *Strongbow*, y Robert Fitz-Stephen, arredol de 1169.

Iste dialecto de l'anglés antigo, que antis d'a suya extinción se deciba *yola* (que significa "antigo"), evolucionó deseparadament de l'anglés britanico. Dillá de l'asimilación de numerosos vocablos irlandeses, y debiu talment a o feito d'estar isolau cheograficament y  a o caracter predominantment rural d'as comunidaz que lo charraban, o yola cambió muit poco con o paso d'os sieglos. A primerías d'o sieglo XIX yera ya un idioma distinto a l'anglés estándard.

O yola siguió parlando-se en a comarca de Forth, en o sud d'o condau de Wexford, dica metat d'o sieglo XIX, cuan prencipió a estar desplazau por a variant irlandesa de l'anglés como consecuencia d'os mesmos procesos socials, politicos y economicos que eixercioron presión sobre l'irlandés. En zaguerías d'ixe sieglo, yeran muit poquez os rastros existents d'o suyo patrimonio lingüistico.
Cabanyal

**O Cabanyal** (oficialment y en catalán *El Cabanyal-El Canyamelar*; conoixito en Valencia simplament como *el Cabanyal*) ye un barrio d'a ciudat de Valencia que ye parti d'o districto d'os *[[Poblats Marítims de València|Poblats Marítims]]*. Se troba en l'este d'a ciudat y muga con la Malva-rosa por o norte, con a mar Mediterrania por l'este, con o barrio de Lo Grau y por l'ueste con os barrios d'Aiora, L'Illa Perduda y Beteró.

A suya historia ye important ta a ciudat ya que estió un antigo barrio de pescataires, que entre os anyos 1837 y 1897 estió un municipio independient clamato O Pueblo Nuevo (en catalán, *El Poble Nou*),  y o cual con as anyadas transformar-se en un lugar de discanso y ocio.

Ye famoso por o suyo urbanismo ortogonal fruito de lo enanto de la linia de costa y a inauguración de nuevas filas de cabanas a piet de playa.

## Veyer tamién
* Valencia
* Poblats Marítims
* Lo Grau

## Vínclos externos

* Plano de o Cabanyal en a web d'o Concello de Valencia
Allium ursinum

***Allium ursinum*** ye una especie de planta herbacia perteneixient a la familia Amaryllidaceae.

## Habitat
Se troba en por as rechions humedas d'o norte d'Europa y Asia y en Espanya por o norte y centro.

## Descripción
Ye una planta perenne que plega dica os 30 cm d'altaria. Con un chicot bulbo d'o que salen as fuellas basals, pecioladas, elipticas y brillants y o pedúnculo d'una densa umbela. As suyas fuellas se pareixen prou a las d'o lidio de puerto. Tien una olor aliacia. As flors son de color blanca y se producen en umbelas sostenida por un escapo de sección triangular que tien dica 30 cm d'altaria. Floreixe en abril-chunio.

Se le considera ideyal ta apanyar (chunto con aceite d'oliva), as ensaladas de fuellas y flors de chicoinas.

## Vinclos externos
Simplicio de Zaragoza

**Simplicio** conoixito a sobén como **Simplicio de Zaragoza** y con os suyos puestos y calendatas de naixiencia y muerte desconoxitas, estió un bispe catolico de Zaragoza de zaguerías d'o sieglo VI.

A suya consagración como Bispe de Zaragoza estió d'alto u baixo en l'anyo 586, dimpués d'a muerte d'o rei visigodo Leovichildo, en o reinau de Recaredo I. Ye documentata a suya participación en o III Concilio de Toledo celebrau en l'anyo 589.

## Referencias
Maximo de Zaragoza

**Maximo de Zaragoza** y a vegatas simplament **Maximo**, con calendata y puesto de naixencia desnocoixitas y muerto d'antis de l'anyo 621 en puesto tamién desconoixito, fue un bispe visigodo de Zaragoza que estió o succesor de Simplicio de Zaragoza como bispe de Zaragoza dende l'anyo 592 dica 619 mientres os reis visigodos Recaredo I, Liuva II, Witerico, Gundemaro y Sisebuto facioron a suya conversión ta o catolicismo.

Ye documentata a suya participación en o Concilio II de Zaragoza de 592, o Concilio II de Barcelona de 599 y o Concilio de Egara de 614, y reafirmó o decreto de Gundemaro de l'anyo 610.

Tamién fue un escritor en verso y prosa, y no bi ha arribato dica hue denguna d'as suyas obras completas, nomás bi ha bels fragmentos que H. Hertzberg y Th. Mommsen creyen que son parti d'as suyas obras d'as que facioron una recopilación en a obra *Chronicorum Caesaraugustanorum reliquiae*.

## Referencias

## Vinclos externos
*  Dentrata en a GEA (Gran Enciclopedia Aragonesa).
Tresa Remíriz

**Tresa Remíriz** y a vegadas tamién conoixida como **Tresa de Leyón**, estió reina consorte de Navarra y contesa consort d'Aragón minetres o periodo 940 u 941-959 por o suyo matrimonio con García Sánchez I dimpués que iste repuyara a la suya anterior esposa Andregoto Galíndez.

Yera la segunda filla d'o rei de Leyón, Remiro II de Leyón y la suya primera esposa Adosinda Gutiérrez.

## Referencias
Urraca Ferrández

**Urraca Ferrández** (?-1007) estió una noble castellana dos vegadas reina consort de Leyón, por o suyo matrimonio con Ordonyo III (951-956) y Ordonyo IV (958-960) y reina consort de Navarra y contesa consort d'Aragón (970-994) por o suyo matrimonio con Sancho Garcés II. Yera filla d'o conte Fernán González y de Sancha de Pamplona.

## Matrimonios y descendencia
Siguiendo a politica de matrimonios de conveniencia de su pai Fernán González, en 941 se casa en primeras nupcias con Ordonyo III de Leyón,. fillo de Remiro II de Leyón. D'iste matrimonio naixioron:

* Bermudo II de Leyón, rei de Leyón.
* Ordonyo de Leyón, muerto choven.
* Tresa de Leyón, moncha.

Tornó a casar-se por segunda vegada en 958 con Ordonyo&nbsp;IV, rei de Leyón. A traviés d'iste enlace o rei mira de lechitimar o suyo poder. D'iste matrimonio naixioron dos fillos d'os que se conixe o nombre d'uno d'éls:

* García, fue entregau como rehén por su pai a o califa Alhakén&nbsp;II cuan Ordonyo&nbsp;IV viachó enta Córdoba ta sinyar un tractau d'amistanza.

Se casó por tercera vegada en 962 con Sancho Garcés&nbsp;II de Pamplona, naixiendo d'iste matrimonio:

* García Sánchez (994-1000), rei de Pamplona y conte d'Aragón, casau con Ximena Ferrández.
* Remiro de Pamplona (m. 992).
* Gonzalo de Pamplona (m. 997). O suyo chirman, o rei García Sánchez, primero metió a su mai Urraca a o mando d'o condau d'Aragón y dimpués a o suyo chirmán Gonzalo qui con o títol de *regulus * gubernó o condau con una «chicota cort condal de caballers d'a tierra.»
* Urraca de Pamplona a Vascona, entregada en 982 a Almanzor, adoptó o nombre arabe d'«Abda». Antis d'ingresar en un convento le dió un fillo, Abderramán, dito «Sanchuelo» por que se pareixeba a su güelo Sancho.

## Sepoltura
Dimpués d'a suya muerte, o cadáver d'a reina Urraca fue apedecau en a colechiata de Covarrubias. En unas piedras pintadas de royo y azul, baixo as siglas D.O.M. y as armas reyals, apareixe a siguiente inscripción esculpida en letras latinas en o sieglo&nbsp;XVII:

As suyas restos reposan en un sepulcre de piedra, colocau en o presbiterio d'a colechiata. O sepulcre apareixe cubierto con una tapa a dos vertiente y con o escudo de Castiella y León en os frentes d'o sepulcro.

## Referencias

## Bibliografía
* 
* 
* 
* 

## Vinclos externos
Achustador

L**'achustador** u **chustillo** ye una prenda de vestir sin mangas que cubre o torso, normalment sin pasar d'a cintura, pensada ta lievar-se alto d'una camisa y debaixo d'una chaqueta. De regular no tiene cuello y se liga por adebant, con botons. Puede tener pochas de reloch por os costaus.

L'achustador naixió en o zaguer tercio d'o sieglo XVII, de conchunta con a casaca, y ye una d'as tres piezas que fan parte d'o modelo d'indumentaria masculina de tres piezas que s'implantó por ixas envueltas y que fincó as bases de o modelo actual. Encara que en l'actualidat l'achustador s'asocie mas que mas con a indumentaria masculina, existe una variant femenina que se conoix como chustillo, que no s'ha modernizau con es tiempos y ha quedau relegada a la imachen d'o vestiu rechional femenino, y como consecuencia ye mas desusau que o suyo equivalent masculino.

## Se veiga tamién
*Chipón.
*Chustillo.
*Cotilla.

## Rederencias

## Vinclos externos
Chustillo

:*Iste articlo tracta sobre o chustillo como prenda femenina. Ta lo suyo homologo masculino, se veiga *'achustador**.''

O **chustillo''' ye una prenda de vestir femenina sin mangas que pilla dende es huembros dica la cintura, entallada en o cuerpo como lo suyo nombre indica. Ye una prenda que tradicionalment se vistiba alto d'una blusa u bella camisa, y que hoi no fa parte si que d'os vestius tipicos rechionals de muitas rechions europeas.

Por evolución dende o chustillo se considera que han dimanau diferents prendas femeninas, como a cotilla, o corset y os sustens.

## Se veiga tamién
*Achustador.
*Cotilla.
*Chipón.

## Referencias
Cotilla

A **cotilla** (diminutivo de cota) yera una prenda de vestir femenina dimanada de o chustillo anque reforzada que s'emplegó a partir d'o sieglo XVI. Cubriba o torso d'a muller, achustando-se contra la blusa que se soleba lievar debaixo, y diba dende os huembros dica poquet mas t'alto d'a cintura. Se ligaba por debant.

A cotilla yera una prenda mas tova y luchera que o corset, a lo cual dio oríchen en o sieglo XVIII, por o cual se podeba levar de cutiano. Se ligaba por debant, y ixo ye una diferencia crucial con o corset, que amaneixería con o estretimiento d'a moral sexual en o sieglo XVIII: o corset nomás se podeba ligar con l'achuda d'unatra persona; una criada, una asistent u un hombre, mientres que con a cotilla lo podeba fer a propia muller, sola.

## Se veiga tamién
*Chustillo.
*Corset.
*Chipón.

## Referencias

## Vinclos externos
Camaliga

A **camaliga** u **camilega**, u a sobén ditas en plural; as **camaligas** u **camilegas**, son una prenda de ropa interior femenina que se leva debaixo de prendas de vestir como as sayas u a falda y sirve ta ligar as medias u as calcetas contra la cintura en as variants mas complexas u contra la caniella en as mas simples, fendo asinas que se guarden dreitas y no caigan enta o piet.

## En o folklore

As camaligas son protagonistas d'una copleta popular de l'Alto Aragón que muestra un troz de dialogo entre una parella choven no casada que plega de tener relacions, cosa que yera muit castigada socialment enantes. As camaligas, prenda intima, simbolizan a virchinidat d'a zagala en ista copla humoristica, y como o zagal le'n ha sacau, ella proga que le'n torne.

O desenlace varía de puesto ta puesto y seguntes a situación en a cual s'explica, como gosa pasar con atras chanzas en l'Alto Aragón. En una versión conoixida en a valle de Puértolas a parte d'a chiqueta fa asinas:

D'ista versión se'n destaca es arcaismos morfolochicos que contiene: os infinitivos verbals remataus en -r son consideraus anticuaus y «bastizos» en as valles de l'alta Cinca dende fa anyos. Manimenos, cuan as personas grans reproducen ista copleta lo gosan fer con ixe rasgo, cosa que mesmo podría estar ta remarcar lo antiga que se les aparenta.

As rimas y os chistes gosan cambiar de forma y contenius ta achustar-se millor con a situación social en a cual s'explanican. En a de l'eixemplo, a salida de la zagala ye aguda y l'alusión a «*quedar-se* con ella
» (casar-se-ie) fa gracia en un entorno d'hombres y en confianza. Jean-Joseph Saroïhandy en replegó unatra versión mas *naïve* en a valle de Bielsa, en 1899, a on que a moceta s'amuestra puede-estar que mas inmadura y tiene un reacción mas infantil. Diz asinas:

## Notas


## Referencias

## Se veiga tamién
* Portacamaligas

## Vinclos externos
Chipón

O **chipón** ye una prenda de vestir desusada, difuera de bels vestius tipicos, que s'emplegó muito entre os sieglos XV, XVI y XVII. En bels puestos de l'Alto Aragón, se continó fendo servir versions una miqueta mas modernas y pa muller dica o sieglo XIX y primerías d'o sieglo XX, y por ixo se troba incluito en o vestiu tipico femenino de cualques vals.

## Descripción
Ye una prenda zarrada dende o cuello dica la cintura y ligada por debant, con botons u pasadors, que pueden estar numerosos y chicoz. As mangas son tipicament mas amplas en o codo que en as punyetas y os huembros, o cual fa os brazos pareixer curvos.

Puede tener cuello u no tener-ne. En os chipons d'hombre d'o Renaiximiento, o cuello se zarraba sobre una engoladura. A camisa que se levaba debaixo soleba tener engolaus. Bels chipons han manteniu o caracteristico cuello estreito d'ixas envueltas, pero tamién i ha versions que han mudau ta fer-lo mas ubierto u mesmo adoptón o escote, especialment entre os femenins.

Os chipons pueden tener o cabo d'abaixo mas ubierto y suelto que a resta, a cual cosa se conoix como «faldetas». Isto fa aparentar una curronera mas ampla.

## Imáchens

Imachen:Tröja röd - Livrustkammaren - 1325.tif|Chipón de mangas acuchilladas d'a decada de 1620.
Imachen:Dräkt tillhörande Gustav II Adolf - Livrustkammaren - 48156.tif|Conchunto d'hombre de 1627 feito de chipón y valons.
Imachen:Tröja, klänningsliv, som med största sannolikhet burits av drottning Kristina vid ca 2 års ålder - Livrustkammaren - 43474.tif|Chipón de dama con cuello ubierto, ta vestir con gorguera.
Imachen:A Paysanne of Roussillon - Fonds Ancely - B315556101 A HARDING 093 (cropped).jpg|O chipón, lievau debaixo d'un mantón u bella mantilla (sobre os huembros), feba parte d'es vestuaches que lievaban as mullers d'os Pireneus dica o sieglo XIX. 


## Notas


## Referencias

## Se veiga tamién
*Cotilla.
*Chustillo.
*Chiponet.

## Vinclos externos
Calza

Una **calza** ye una prenda de vestir achustada que cubre dende a cintura dica o clavillar, toda la garra. Han gosau fer-se servir por mullers y hombres por igual, encara que en orichen en emplegase nomás os hombres.

Por evolución, dimana d'ellas una multitut de prendas, que incluye os pantalons, os calzons, as calcetas, as marinetas, os calcetins, os zagons, as polainas u as medias modernas.

## Imáchens

Imachen:Thorsberg Trousers.jpg|Calzas chermanicas d'o sieglo IV.
Imachen:Renaissance-tights.jpg|Hombre caracterizau d'o Renaiximiento, con calzas azuls.
Imachen:Giorgione 011.jpg|Soldaus renaixentistas con calzas.


## Referencias

## Se veiga tamién
*Calzón.
*Calceta.
*Marinetas.

## Vinclos externos
Calceta

Una **calceta** ye una forma curta de media fina destinada a cubrir o piet y a caniella d'as mullers, dica dencima d'os chinullos. As calcetas cal aguantar-las con camaligas.

Tamién existe calcetas pa hombre que s'emplegan con vestius que no tapan a caniella, especialment como parte d'as indumentarias tradicionals, como os calzons y marinetas.

## Referencias

## Se veiga tamién
*Calza.
*Calzón.
*Marinetas.
Firmin Lambot

**Firmin Lambot** naixiu de Florennes, Valonia, Provincia de Nameur o 14 de marzo de 1886 y muerto en Anvers o 19 de chinero de 1964 fue un ciclista profesional belga activo en primerias d'o sieglo XX, que aconsiguió ganar o Tour de Francia en as edicions de 1919 y 1922.

Participó en o Tour de Francia dende 1911 dica 1913 y dende 1919 dica 1922, os anyos entreficatos en os dos periodos son os anyos que o Tour no se fació por a Segunda Guerra Mundial.

En 1919, anyada d'a suya primera victoria en a clasificación cheneral d'o Tour, estió cuan por primera vegada o primer clasificau d'a cursa portaba o *Mallot Amariello* y en a segunda y zaguera victoria, Lambot ganó con 36 anyadas siendo dica hue (2015) o ciclista mas veterán que guanya el Tour en toda a suya historia.

## Bibliografía
*  Pierre Chany. *La fabuleuse histoire du Tour de France : livre officiel du centenaire*, Chenova, Minerva,‎ 2004. ISBN 978-2-8307-0766-3.

## Vinclos externos
*  Biografía y palmarés de Firmin Lambot en ''memoire du cyclisme''.
*  Palmarés de Firmin Lambot en ''siteducyclisme''.
Preterito pluscuamperfecto d'indicativo en bavaro

O **preterito pluscuamperfecto d'indicativo en [[idioma bavaro|bavaro]]** (*Plusquampeafekt*) se fa servir ta charrar de accions pasadas que desvienen antis d'atra tamién pasada. Se conoixe a vegadas tamién como **tercer pasau** (en bavaro *Dridde Vagangenheit*).

## Formación d'o preterito imperfecto d'indicativo
En bavaro, igual que en alemán se forma o preterito pluscuamperfecto con aduya d'os verbos auxiliars "sei" y "håm". A formación d'iste tiempo verbal ye manimenos diferent a como se fa en alemán.

* O verbo *håm* se fa servir como auxiliar con verbos transitivos u que describen un comportamiento. Istos verbos se conchugan con a conchugación de present d'indicativo de *håm*, o participio perfecto d'o verbo a conchugar y o participio perfecto de *håm* (*kåbd*). Un eixemplo de conchugación d'o verbo *singà* (en aragonés "cantar") ye:

* O verbo auxiliar *sei* se fa servir con verbos intransitivos que describen un cambio d'estau u posición, igual que pasa en l'aragonés. Istos verbos se conchugan con a conchugación de present d'indicativo de *sei*, o participio perfecto d'o verbo a conchugar y o participio perfecto de *sei* (*gween*). Manimenos ye tamién posible fer a conchugación como lo fa l'alemán, con a forma de preterito imperfecto de *sei* y o participio d'o verbo a conchugar. Un eixemplo de conchugación d'o verbo *geh* (en aragonés "ir-se-ne") ye:

## Eixemplos
En ista tabla pueden veyer-se bels eixemplos de frases en pluscuamperfecto. En toz os casos a frase prencipal ye en preterito pluscuamperfcto, mientres que a subordinada ye preterito perfecto en bavaro y imperfecto en aragonés y alemán u alternativament en condicional.

En o segundo eixemplo se veye que a frase subordinada ye condicional. D'atra man en o zaguer eixemplo se puet observar a conchugación alternativa en bavaro, igual que en alemán, con o preterito imperfecto d'o verbo *sei*.

## Bibliografía
* *"Bairische Grammatik"*. Ludwig Merkle. Hugendubel. Múnich, 1975. ISBN 3-88034-127-3
Palomas (Badajoz)

**Palomas** ye un municipio extremenyo d'a provincia de Badajoz. Se troba situato en a comarca de Tierra de Barros y perteneixe a o partito chudicial de Villafranca de los Barros.

A suya población ye de  habitants, en una superficie de 40,5&nbsp;km².

## Vinclos externos

*   Pachina web municipal de Palomas.
Preterito perfecto d'indicativo en bavaro

O **preterito perfecto d'indicativo en [[idioma bavaro|bavaro]]** (*Peafekt*) se fa servir ta charrar de accions pasadas. Se conoixe a vegadas tamién como **segundo pasau** (en bavaro *Zwoate Vagangenheit*).

## Formación d'o preterito imperfecto d'indicativo
En bavaro, igual que en alemán se forma o preterito perfecto con aduya d'os verbos auxiliars "sei" y "håm". A formación d'iste tiempo verbal ye igual a como se fa en alemán.

* O verbo *håm* se fa servir como auxiliar con verbos transitivos y reflexivos u que describen un comportamiento. Istos verbos se conchugan con a conchugación de present d'indicativo de *håm* y o participio perfecto d'o verbo a conchugar. Un eixemplo de conchugación d'o verbo *singà* (en aragonés "cantar") ye:

* Igual que pasa en l'aragonés, o verbo auxiliar *sei* se fa servir con verbos intransitivos que describen un cambio de posición dende un punto A dica B (por eixemplo "kemà", en alemán "kommen", *venir*; "geh", en alemán "gehen", *ir-ie*; "faan", en alemán "fahren", *adugar*; "springen", en alemán "schbringà", *blincar*) u d'estau u condición (por eixemplo "aufwachen", en alemán "aufwachen", *rebellar-se*; "schdeàm", en alemán "sterben", *morir-se*; "verwelken", en alemán "verwelken", *marchitar-se*). Tamién fan o perfecto con "sei" os verbos "sei" (en alemán "sein", *ser/estar*), "weàn" (en alemán "werden", *fer-se*) y "bleim" (en alemán "bleiben", *permaneixer*). Istos verbos se conchugan con a conchugación de present d'indicativo de *sei* y o participio perfecto d'o verbo a conchugar. Un eixemplo de conchugación d'o verbo *geh* (en alemán "gehen", *ir-se-ne*) ye:

Existen manimenos verbos que sinyalan que expresan una posición fixa como "schdeh" (en alemán "stehen", *permaneixer*) u "sitzn" (en alemán "sitzen", *posar-se*) y que tanto en bavaro como en alemán bavaro se conchugan con *sei* (en alemán "sein"), mientres que en alemán estándard se fa con *haben*. O emplego d'o verbo "håm" (en alemán "haben") en a formación d'o pasau perfecto en os dialectos d'o sud da un significau totalment diferent a la frase (asinas en alemán estándard en o sud "er ist gesessen" significa "(él) se posó", mientres que a forma que s'emplegaría en o norte, "er hat gesessen", s'entendería como *"(él) yera en a garchola"*).

## Bibliografía
* *"Bairische Grammatik"*. Ludwig Merkle. Hugendubel. Múnich, 1975. ISBN 3-88034-127-3
Valons (prenda)

:*Iste articlo tracta sobre os valons que son un tipo de [[pantalón|pantalons]]. Pa atros usos se «valón», se veiga [[valons (desambigación)]].*

Os **valons** son una prenda de vestir d'a familia d'os pantalons caracterizaus por a suya largaria, que no pasa d'os primers centimetros por debaixo d'o chinullo, y a suya amplura, que los dota d'una aparencia bolsuda. Son emparentaus con as marinetas y con orichen, posiblement y a l'igual que ixas atras, en os zaragüelles d'os pueblos musulmans d'a mar Mediterrania.

Os valons estioron especialment populars entre o sieglo XV y principios d'o sieglo XX, con numerosas variants. A forma propia d'Aragón, que s'emplegó en os sieglos XVIII y sieglo XIX, en chunto con as marinetas que van debaixo, fa parte d'as garras en o vestiu aragonés.

## Imáchens

Imachen:Dräkt tillhörande Gustav II Adolf - Livrustkammaren - 48156.tif|Conchujnto d'hombre de 1627, feito de chipón y valons.
Imachen:Ensemble de gravures de costumes espagnols du XVIe siècle.f21.jpg|Soldau espanyol d'o sieglo XVI.
Imachen:DSCF3542 - PH-II-a-A-16696.jpg|


## Se veiga tamién
*Calceta.
*Calza.
*Calzón.
*Marinetas.

## Referencias

## Vinclos externos
Tayón

**Samuel Tayón** conoixito a sobén como **Tayón de Zaragoza** u simplament como **Tayón**, naixito d'alto u baixo en l'anyo 600 en puesto desconoixito y muerto d'alto u baixo en o 683 en puesto tamién desconoxito, fue un relichiós que estió Bispe de Zaragoza que estió o succesor de Sant Braulio dende l'anyo 651 dica o 680 d'alto u baixo.

## Vinclos externos
*  Dentrata en a GEA (Gran Enciclopedia Aragonesa).